पाएं अपने शहर की ताज़ा ख़बरें और फ्री ई-पेपरडाउनलोड करें
कोल ब्लॉक आवंटन मामले में केंद्रीय जांच ब्यूरो (सीबीआई) ने कांग्रेस के सांसद नवीन जिंदल की कंपनी समेत चार कपनियों पर नया मामला दर्ज किया है.
जिन कंपनियों पर मामले दर्ज हुए हैं, उनमें जिंदल स्टील एंड पॉवर लिमिटेड, गगन स्पांज और दो अन्य कंपनियां शामिल हैं.
सीबीआई की ओर से भेजे गए एक एसएमएस के मुताबिक इन कंपनियों के दिल्ली और हैदराबाद स्थित 15 ठिकानों पर एक साथ छापे की कार्रवाई चल रही है.
भारत के नियंत्रक और महालेखा परीक्षक (कैग) की एक रिपोर्ट के मुताबिक़ कोयला घोटाला एक लाख 86 हज़ार करोड़ रुपए का अनुमानित घोटाला है.कोयला घोटाला
कैग ने कहा था कि निजी कंपनियों को कोयले की खानें मिलने से सरकार को 1.86 लाख करोड़ का नुक़सान हुआ. इन कंपिनयों को कोयला की खाने बिना कोई बोली लगाए दी गई थीं.
विश्लेषकों का कहना था कि अगर इन कोयला खानों की नीलामी की गई होती तो सरकार को इतना घाटा नहीं उठाना पड़ा होता.
कैग की रिपोर्ट के मुताबिक एसार पावर, हिंडाल्को, टाटा स्टील, टाटा पावर, जिंदल स्टील एंड पावर सहित 25 कंपनियों को विभिन्न राज्यों में कोयले की खानें दी गईं.
कैग की यह रिपोर्ट संसद में पेश की गई थी.
सीबीआई ने कोयला आवंटन मामले में धोखाधड़ी के आरोप में कई लोगों के खिलाफ एफ़आईआर दर्ज की है. इनमें कंपनी, कंपनियों के मालिक, कोयला मंत्रालय के अज्ञात अधिकारी और राज्य सरकार के अधिकारी शामिल हैं.
(बीबीसी हिन्दी के एंड्रॉएड ऐप के लिए आप यहाँ क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn